منتري بليا دان سوكن، خيري جمال الدين يقين رعية مليسيا خصوصڽ ڤمينت سوكن تانه ا؞ير اكن سنتياس ممبري سوكوڠن ڤادو كڤد اتليت نڬارا دڠن براد دستياڤ ۏينيو ڤرتنديڠن.
”ساي راس مستي اد ڤمينت يڠ راماي داتڠ اونتوق مپقسيكن سموا سوكن دستاديوم جوڬ. سبب سوده همڤير منجوال سڤنوهڽ تيكيت باڬي ببراڤ سوكن دان يڠ لا؞ين ڤون سدڠ دجوال دڠن بڬيتو لاريس سكالي.
”ساي تيدق اد اڤ٢ كبيمبڠن بهاوا ديوان دان ستاديوم تيدق اكن دأيسي. اين (سيارن لڠسوڠ) اونتوق مريک يڠ تيدق داتڠ (كۏينيو)،“ كاتاڽ كڤد ڤمبريتا سلڤس مجليس ڤلنچرن ليڤوتن كومڤريهنسيف سوكن SEA اوليه استرو ارينا دستاديوم ناسيونل بوكيت جليل بارو٢ اين.
خيري بركات، تماش KL2017 باكل منچاتت سجاره اڤابيلا منداڤت ليڤوتن سيارن لڠسوڠ تيڬ بادن ڤپيار تمڤتن يا؞يت استرو، راديو تيليۏيشن مليسيا (RTM) دان رڠكاين تيليۏيشن ميديا ڤريما سرتا ڤلتفورم ديڬيتل سڤرتي كومڤوتر ريبا دان ڤرنتي موده اليه.
”دڠن ليڤوتن استرو، سالورن free-to-air دان ليڤوتن منروسي يوتيوب KL2017، تيدق اد سبب رعية تيدق بوليه مڠيكوتي ڤركمبڠن اتليت كيت دتماش سوكن SEA ننتي،“ كاتاڽ.
bjn_Arab bjn_Arab bjn_Arab bjn_Arab bjn_Arab